«Импульс» театрым цIэ лъапIэ къыфIащ
Къэбэрдей-Балъкъэр къэрал университетым щекIуэкIащ дунейпсо, урысейпсо зэпеуэхэм я лауреат, иджырей къафэмкIэ «Импульс» театрым и лэжьыгъэр къызэщIэзыкъуэж концерт.
Iэзагъ лъагэ зэрабгъэдэлъым, республикэм и щэнхабзэ гъащIэм я гуащIэ зэрыхалъхьэм папщIэ КъБР-м ЩэнхабзэмкIэ и министерствэм иджырей къафэмкIэ КъБКъУ-м и «Импульс» театрым «цIыхубэ» цIэр фIищащ. Республикэм ЩэнхабзэмкIэ и министерствэм и лIыкIуэ, цIыхубэ творчествэмкIэ республикэ методикэ центрым и унафэщI Жылэ Анатолэ ансамблым и унафэщI Мадяновэ Татьянэ а Iуэхугъуэ дахэмкIэ ехъуэхъуащ.
Концертым щагъэлъэгъуащ «Импульс» театрым и лэжьыгъэ нэхъыфIхэр. Апхуэдэхэт цIыхухэм ягу ирихьа «Дроп», «Ночь», «Бьенс» къафэхэр, нэгъуэщIхэри.
Пщыхьыр ягъэдэхащ «Эвиденс» гупым, «Сафийя» сабий центрым, Сэралъп Марьянэ, Эго сымэ.
Солгаловэ Наталье.
